**Fodboldturnering 2023/2024**

**Spillesteder og -tidspunkter\*:**

1. runde:

Nord: 16/9-23. Skalborg Sportsklub.

Syd: 16/9-23. Sønderborg Boldklub.

Øst: 17/9-23. Tune IF.

2. runde:

Nord: 7/10-23. Brønderslev IF.

Syd: 7/10-23. MG&BK, Middelfart.

Øst: 8/10-23. B73 Herlev.

3. runde:

Nord: 20/4-24. KFUM Fodbold Randers.

Syd: 27/4-24. Esbjerg.

Øst: 28/4-24. Glostrup Special.

DM: 15/6-2024. Boldklubben Enghaven.

\*Spillesteder og -tidspunkter for kampene i A- og B-rækken i øst aftales internt mellem holdene.

**Turneringsform:**

I sæsonen 2023/2024 bliver turneringen afviklet på seks forskellige niveauer:

* A (8-mands)
* B (8-mands)
* C (8-mands)
* D (5-mands)
* E (5-mands)
* U15 (5-mands)\*

\*U15 er for spillere fra årgang 2008 eller yngre. Det er tilladt at have to spillere fra årgang 2007 eller 2006, hvoraf kun én af disse spillere må være på banen ad gangen.

Holdene vurderer selv, hvilket niveau de skal spille på. Hvis fodboldudvalget vurderer, at holdet er tilmeldt et forkert niveau efter 1. runde, har de ret til at rykke holdet til et andet niveau. Det giver store udfordringer ift. kampprogrammet, når et hold skal flyttes i niveau midt i sæsonen, så holdene opfordres til at være realistiske og fair i deres vurdering, så det så vidt muligt kan undgås. Ved behov for at flytte hold i niveau kan der være puljer, hvor kampprogrammet bliver ændret undervejs. Ved behov for sparring om niveau kan man kontakte fodboldudvalget.

Der bliver spillet tre indledende turneringsrunder geografisk opdelt i nord, syd og øst. Dog med undtagelse af A- og B-rækken i øst, hvor det på landsmødet blev besluttet, at de som en prøve i denne sæson spiller løbende turnering (format herfor aftales med de pågældende hold).

Resultaterne fra de indledende kampe lægges sammen, og efter sidste runde findes der en regionsmester på hvert niveau. 1. og 2. pladsen fra hver pulje kvalificerer sig til DM. Ved afbud til DM gives pladsen videre, og kun hold, der har deltaget i alle kampene i de indledende runder, kan kvalificere sig.  
  
**Spilleregler:**

Der spilles efter DBU’s regler med enkelte undtagelser:

* 8-mands: [8M - Spilleregler (dbusjaelland.dk)](https://www.dbusjaelland.dk/love-og-regler/reglementer/dbu-sjaellands-turneringsreglement/8m-spilleregler/)
* 5-mands: [5M - Spilleregler (dbusjaelland.dk)](https://www.dbusjaelland.dk/turnering/boern-u2-u12/dbu-sjaellands-3-og-5-mandsstaevner/spilleregler-i-boernefodbold-5-5/)

Spillernes antal:

* 8-mands:
  + Det er tilladt at anvende op til 15 spillere pr. stævne. Et hold består af op til 11 spillere pr. kamp, hvor 8 spillere må være på banen samtidig.
* 5-mands:
  + Det er tilladt at anvende op til 9 spillere pr. stævne. Et hold består af op til 8 spillere pr. kamp, hvor 5 spillere må være på banen samtidig.
* Ved gult kort får spilleren 5 minutters udvisning. Ved rødt kort får spilleren karantæne resten af kampen og minimum den efterfølgende kamp (hvis det er den sidste kamp i en runde, følger karantænen med til første kamp i næste runde). Karantæne herudover kan besluttes af fodboldudvalget.

Spilletid:

* 8-mands:
  + 2 x 20 minutter eller 2 x 15 minutter
* 5-mands:
  + 2 x 10 minutter
* Ændringer kan forekomme, idet det afhænger af antal hold. Se kampprogram.

Bolden:

* Der spilles med str. 5 i A-E-rækken samt str. 4 i U15-rækken.

Indkast:

* For spillere med fysisk handicap er det tilladt at udføre indkast ved at trille bolden ind under knæhøjde.

5-mands:

* Hvis et hold kommer bagud med 3 mål, må de sætte en ekstra spiller på banen. Alternativt kan det førende hold tage en spiller ud. Hvis målforskellen reduceres, skal en spiller tages ud/sættes ind igen.
* Målmanden må samle bolden op ved tilbagelægning.

Dommere:

* Værtsklubben sørger for at bestille dommere gennem DBU.
* Hvis det ikke er muligt at skaffe nok dommere gennem DBU, sørger værtsklubben for at finde andre dommere.

Inddeling i niveauer:

* Holdene tilmelder sig i det niveau, som de vurderer, at de hører til. Hvis holdene er i tvivl, kan de få vejledning fra fodboldudvalget.
* Hvis et hold er fejlplaceret, kan fodboldudvalget flytte det til et andet niveau efter første turneringsrunde.

Holdkort:

* Alle hold skal udfylde holdkort ved hver turneringsrunde. Holdkort udleveres af værtsklubben og afleveres efter udfyldelse igen til værtsklubben.

Pointgivning:

* Der tildeles 3 point for sejr, 1 point for uafgjort, og 0 point for nederlag.
* Ved udeblivelse fra en kamp, taberdømmes holdet 0-3. Hvis begge hold udebliver, bliver resultatet 0-0.
* Ved pointlighed afgøres holdenes placering efter 1) indbyrdes kampe, 2) samlet målforskel, 3) samlet antal scorede mål.

Protester

* Protester skal afleveres skriftligt til værtsklubben eller en repræsentant fra fodboldudvalget senest 1 time efter kampen er afsluttet. Protesten skal vedlægges et depositum på 300 kr. Hvis protesten afvises, tilfalder beløbet fodboldudvalget.
* Fodboldudvalget afgør protesten efter at have hørt de implicerede parter.

Klubskifte

* En spiller kan skifte klub mellem to sæsoner (sommerpausen) eller mellem 2. og 3. runde (vinterpausen).

Spilleberettigelse

* En spiller kan kun spille på ét hold ved hver turneringsrunde.
* En spiller kan ikke rykkes ned på et lavere rangerende hold i klubben, hvis spilleren har spillet til minimum to af de indledende turneringsrunder.
* En spiller kan frit rykke op på et af klubbens højere rangerende hold.
* Det er til DM tilladt at benytte én spiller, som ikke har spillet i sæsonen, så længe spilleren ikke har højere niveau end det pågældende hold.